ORDE do 17 de agosto de 2006 pola que se nomean os membros da Comisión de Participación Cidadá da Área Sanitaria de Ferrol.
CONSELLERÍA DE SANIDADE — II. AUTORIDADES E PERSOAL — 11/09/2006

A Lei 7/2003, do 9 de decembro, de ordenación sanitaria de Galicia, dedica o seu título VII á participación comunitaria, como expresión do dereito dos cidadáns a participar na actividade dos organismos públicos que afecte directamente a calidade de vida ou o benestar xeral e, en concreto, na formulación da política sanitaria e no control da súa execución, recollido nos artigos 9.2º e 129.1º da Constitución española, e nos artigos 5 e 53 da Lei
14/1986, do 25 de abril, xeral de sanidade. Esta participación instruméntase como un valor social e como un elemento de cooperación e información do Sistema Sanitario de Galicia para mellorar a saúde e o benestar dos cidadáns así como a súa promoción.
Co obxecto de posibilitar a referida participación, a lei configura os órganos periféricos de participación cidadá no ámbito das áreas sanitarias.
O artigo 125.2º da Lei 7/2003, do 9 de decembro, de ordenación sanitaria de Galicia, establece que mediante orde da conselleira de Sanidade se determinarán a composición das comisións de participación cidadá e os sistemas de asignación de representantes de entre as distintas organizacións e entidades representadas no seu seo, así como os mecanismos para a súa designación. Pola súa banda, o artigo 127 da citada lei determina que, tamén
mediante orde, se establecerán as normas xerais de organización e funcionamento das comisións de participación cidadá.
Segundo o disposto no artigo 25 do Decreto 15/2005, do 3 de febreiro, polo que se establece a estrutura da Área Sanitaria de Ferrol, como órgano colexiado de natureza consultiva para a participación dos cidadáns, existirá unha comisión de participación cidadá.
Ao abeiro do disposto nos referidos artigos 125.2º e 127 da antedita lei, apróbase a Orde do 27 de maio de 2005 pola que se aproba a composición, organización e funcionamento das comisións de participación cidadá.
Os artigos 1, 2, 3 e 4 da Orde do 27 de maio de 2005 regulan a natureza e réxime xurídico, as funcións, a composición e a designación, o nomeamento e a separación dos membros das distintas comisións de participación cidadá.
Conforme o artigo 4 da Orde do 27 de maio de 2005, o nomeamento dos membros deberá efectuarse, en todo caso, mediante orde da conselleira de Sanidade, por proposta de cada unha das representacións que o compoñen. O nomeamento farase por un período máximo de 4 anos sen prexuízo de que os interesados poidan ser reelixidos sucesivamente sempre que conten coa representación requirida.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, e os artigos 3º, 4º e 5º da Orde do 25 de maio de 2005,
DISPOÑO:
Artigo único.-Ao abeiro do disposto nos artigos 125.2º e 127 da Lei 7/2003, do 9 de decembro, de ordenación sanitaria de Galicia e do artigo 25 do Decreto 15/2005, do 3 de febreiro, polo que se establece a estrutura da Área Sanitaria de Ferrol, noméanse as persoas que se relacionan no anexo como membros da Comisión de Participación Cidadá da Área Sanitaria de Ferrol.
Disposición derradeira
Esta orde entrará en vigor os 20 días da súa publicación no Diario Oficial de Galicia.
Santiago de Compostela, 17 de agosto de 2006.
María José Rubio Vidal
Conselleira de Sanidade
ANEXO
Composición
Presidente: directora da Área Sanitaria, Lourdes Buxaderas Juega.
Secretario: director de Recursos Humanos da Área, Ignacio García García.
4 Representantes das entidades locais de entre os concellos que a continuación se relacionan:-Concello das Pontes: Susana Vilaboy Cabarcos.
-Concello de Cedeira: Gloria Iglesias Bereijo.-Concello de Fene: Xosé Mª Permuy Martínez.-Concello de Ferrol: Vicente Lorenzo Luque e Juan Fernández García.-Concello de Narón: Manuel Ramos Rodríguez.-Concello de Ortigueira: Francisco A. Díaz Carrodeguas.-Concello de Pontedeume: Manuel Rei Romeu.
4 Representantes das asociacións veciñais:-A. de VV. de Esteiro Fontelonga: Xosé Miguel López Pérez.-A. de VV. O Cruceiro de Valón: Salustiano Gómez Rodríguez.-A. de VV. Sta. Icía-A Solaina: Manuel Carpente.
2 Representantes das asociacións empresariais:
Dolores Garrido Haz, Rafael López Miranda, José Ramón López Vivero.
4 Representantes das organizacións sindicais: -UXT: Antonio Manso Bouza.-CIG: Xesús Anxo López Pinto.-CC.OO.: Mª Áurea Vázquez Estraviz.
Persoal directivo: (con voz pero sen voto).-Xerente de procesos: Alicia López Rodríguez.-Director de procesos médicos: Ángel Facio Villanueva.-Directora de procesos cirúrxicos: Mª Elena Taboada López.-Directora de urxencias e procesos ambulatorios: Mª Teresa Yáñez Blanco.-Directora de procesos de enfermaría: Amelia Poza Domínguez.-Director de Recursos Económicos e Servizos Xerais: Ramón Veloso Rodríguez.
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA